משקיע הנדל"ן האמריקאי-גרמני אייבי רוזן, בעלי RFR הולדינג, שוקל להסב את בניין קרייזלר האיקוני בניו יורק למלון. השבוע נודע כי רוזן ירכוש יחד עם חברת הנדל"ן האוסטרלית סיגנה הולד את הבניין תמורת 151 מיליון דולר. מדובר בסכום נמוך משמעותית מ-800 מיליון הדולרים ששילמה זרוע ההשקעות של ממשלת אבו דאבי ב-2008 תמורת נתח של 90% בבניין. על כך דיווחה סוכנות בלומברג.
עם זאת, השארתו כבניין משרדים עלולה להיות השקעה מסוכנת, בתקופה בה הדיירים בניו יורק מעדיפים גורדי שחקים מפנקים בהאדסון יארדס שבמערב מנהטן או במרכז הסחר העולמי בדרום העיר.
בנוסף, הבניין דורש הוצאות תפעוליות של 15 מיליון דולר מידי שנה, ומפסיד 20 מיליון דולר בכל שנה. מחיר השכירות הממוצעת שמשלמים לקוחות עסקיים עבור שטחים במבנה עומד על 5,000 דולר ל-9.3 מטר מרובע - פחות ממחצית המחיר הממוצע המבוקש בהאדסון יארדס.